ਸੁਫ਼ਨਾ (ਫ਼ਿਲਮ)
ਸੁਫਨਾ 2020 ਵਿੱਚ ਆਈ ਇੱਕ ਭਾਰਤੀ ਪੰਜਾਬੀ ਰੋਮਾਂਟਿਕ ਡਰਾਮਾ ਫ਼ਿਲਮ ਹੈ ਜੋ ਜਗਦੀਪ ਸਿੱਧੂ ਦੁਆਰਾ ਲਿਖੀ ਅਤੇ ਨਿਰਦੇਸ਼ਤ ਕੀਤੀ ਗਈ ਹੈ। ਪੰਜ ਪਾਣੀ ਫ਼ਿਲਮਜ ਦੁਆਰਾ ਨਿਰਮਿਤ, ਇਸ ਵਿੱਚ ਫ਼ਿਲਮ ਵਿੱਚ ਐਮੀ ਵਿਰਕ ਅਤੇ ਤਾਨੀਆ ਨੇ,ਮੁੱਖ ਭੂਮਿਕਾ ਨਿਭਾਈ ਹੈ। ਇਹ ਫ਼ਿਲਮ ਇੱਕ ਨੌਜਵਾਨ ਦੀ ਕਹਾਣੀ ਹੈ ਜੋ ਉਸ ਦੇ ਪਿੰਡ ਪਹੁੰਚੀ ਇੱਕ ਕਪਾਹ ਚੁੱਕਣ ਵਾਲੀ ਦੇ ਪਿਆਰ ਵਿੱਚ ਪੈ ਗਿਆ। ਸੁਫਨਾ ਫ਼ਿਲਮ ਵਿੱਚ ਕੰਮ ਕਰਨ ਵਾਲੇ ਬਾਕੀ ਕਲਾਕਾਰਾਂ ਵਿੱਚ ਜਗਜੀਤ ਸੰਧੂ, ਜੈਸਮੀਨ ਬਾਜਵਾ ਅਤੇ ਸੀਮਾ ਕੌਸ਼ਲ ਵੀ ਸ਼ਾਮਿਲ ਹਨ। ਇਹ ਫੀਚਰ ਫ਼ਿਲਮ ਅਭਿਨੇਤਰੀ ਤਾਨੀਆ ਲਈ ਮੁੱਖ ਭੂਮਿਕਾ ਵਾਲੀ ਪਹਿਲੀ ਫ਼ਿਲਮ ਹੈ। ਇਹ ਫ਼ਿਲਮ ਭਾਰਤ ਵਿੱਚ 14 ਫਰਵਰੀ 2020 ਨੂੰ ਰਿਲੀਜ਼ ਹੋਈ ਸੀ। ਫ਼ਿਲਮ ਦਾ ਮਿਊਜਿਕ ਬੀ ਪ੍ਰਾਕ ਨੇ ਕੀਤਾ ਹੈ ਅਤੇ ਗਾਣੇ ਜਾਨੀ ਨੇ ਲਿਖੇ ਅਤੇ ਕੰਪੋਜ਼ ਕੀਤੇ ਹਨ।